CELEX: 32002R1282
Language: hr
Date: 2002-07-15 00:00:00
Title: Uredba Komisije (EZ) br. 1282/2002 od 15. srpnja 2002. o izmjeni Priloga Direktivi Vijeća 92/65/EEZ o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja koji su utvrđeni posebnim pravilima Zajednice navedenim u Prilogu A(1) Direktivi 90/425/EEZ  Tekst značajan za EGP

03/Sv. 030
            
            
               HR
            
            
               Službeni list Europske unije
            
            
               101
            
         32002R1282
   
               L 187/3
            
            
               SLUŽBENI LIST EUROPSKE UNIJE
            
            
               15.07.2002.
            
         
      UREDBA KOMISIJE (EZ) br. 1282/2002
   od 15. srpnja 2002.
   o izmjeni Priloga Direktivi Vijeća 92/65/EEZ o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja koji su utvrđeni posebnim pravilima Zajednice navedenim u Prilogu A(1) Direktivi 90/425/EEZ
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim posebnim pravilima Zajednice iz Priloga A(1) Direktivi 90/425/EEZ (1), kako je zadnje izmijenjena Odlukom Komisije 2001/298/EZ (2), a posebno njezin članak 22.
   budući da:
   
               (1)
            
            
               U skladu s iskustvima država članica u vezi s primjenom Direktive 92/65/EEZ u trgovini životinjama iz članaka 5., 13. i 23. te Direktive, potrebno je pojašnjenje zahtjeva za ovlaštena tijela, institute ili centre te je potrebno uključiti i neke odredbe o karanteni.
            
         
               (2)
            
            
               Stoga je potrebno izvršiti neke tehničke prilagodbe koje se tiču uvjeta za odobrenje tijela, instituta ili centara, uvesti posebni certifikat za trgovinu tim životinjama te pojasniti popis bolesti koje se obavezno prijavljuju.
            
         
               (3)
            
            
               Tijela, instituti ili centri koje su države članice odobrile u skladu sa starim uvjetima treba i dalje odobravati i uskladiti s novim zahtjevima što je prije moguće.
            
         
               (4)
            
            
               Stoga je potrebno izmijeniti Priloge A, C i E Direktivi 92/65/EEZ na odgovarajući način.
            
         
               (5)
            
            
               Potrebno je utvrditi primjereno vremensko razdoblje za početak primjene ove Uredbe kako bi se osiguralo dovoljno vremena za primjenu ovih odredbi u svim državama članicama.
            
         
               (6)
            
            
               Mjere propisane ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilozi A, C i E Direktivi 92/65/EEZ se izmjenjuju kako je to navedeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. srpnja 2002.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 268, 14.9.1992., str. 54.
   
      (2)  SL L 102, 12.4.2001., str. 63.
   PRILOG
   
               1.
            
            
               Prilog A Direktivi 92/65/EEZ se zamjenjuje sljedećim:
               
                  „PRILOG A
                  
                     BOLESTI KOJE SE OBVEZNO PRIJAVLJUJU U SMISLU OVE DIREKTIVE
                  
                  
                              Bolest
                           
                           
                              Red/porodica/vrsta na koju se prvenstveno odnosi
                           
                        
                              Newcastleska bolest, influenca ptica
                           
                           
                              
                                 Aves
                              
                           
                        
                              Psitakoza
                           
                           
                              
                                 Psittaciformes
                              
                           
                        
                              Američka pčelinja gnjilež
                           
                           
                              
                                 Apis
                              
                           
                        
                              
                                 Brucella abortus
                              
                           
                           
                              
                                 Antilocapridae, Bovidae, Camelidae, Cervidae, Giraffidae, Hippopotamidae i Tragulidae
                              
                           
                        
                              
                                 Brucella melitensis
                              
                           
                           
                              
                                 Antilocapridae, Bovidae, Camelidae, Cervidae, Giraffidae, Hippopotamidae i Tragulidae
                              
                           
                        
                              
                                 Brucella ovis
                              
                           
                           
                              
                                 Camelidae, Tragulidae, Cervidae, Giraffidae, Bovidae i Antilocapridae
                              
                           
                        
                              
                                 Brucella suis
                              
                           
                           
                              
                                 Cervidae, Leporidae, Ovibuos moschatus, Suidae i Tayasuidae
                              
                           
                        
                              
                                 Mycobacterium bovis
                              
                           
                           
                              Sisavci, naročito Antilocapridae, Bovidae, Camelidae, Cervidae, Giraffidae i Tragulidae
                              
                           
                        
                              Slinavka i šap
                           
                           
                              
                                 Artiodactyla i azijski slonovi
                           
                        
                              Klasična svinjska kuga, afrička svinjska kuga
                           
                           
                              
                                 Suidae i Tayassuidae
                              
                           
                        
                              Vezikularna bolest svinja
                           
                           
                              
                                 Suidae i Tayassuidae
                              
                           
                        
                              Goveđa kuga
                           
                           
                              Artiodactyla
                           
                        
                              Bolest plavog jezika
                           
                           
                              
                                 Antilocapridae, Bovidae, Cervidae, Giraffidae i Rhinocerotidae
                              
                           
                        
                              Zarazna goveđa pleuropneumonija
                           
                           
                              Goveda (uključujući zebu, bivola, bizona i jaka)
                           
                        
                              Vezikularni stomatitis
                           
                           
                              
                                 Artiodactyla i Equidae
                              
                           
                        
                              Kuga malih preživača
                           
                           
                              
                                 Bovidae i Suidae
                              
                           
                        
                              Bolest kvrgave kože
                           
                           
                              
                                 Bovidae i Giraffidae
                              
                           
                        
                              Ovčje i kozje boginje
                           
                           
                              
                                 Bovidae
                              
                           
                        
                              Konjska kuga
                           
                           
                              
                                 Equidae
                              
                           
                        
                              Groznica riftske doline
                           
                           
                              
                                 Bovidae, vrsta Camelus i Rhinocerotidae
                              
                           
                        
                              Zarazna uzetost svinja
                           
                           
                              
                                 Suidae
                              
                           
                        
                              Infektivna hematopoetska nekroza
                           
                           
                              
                                 Salmonidae
                              
                           
                        
                              TSE (prenosiva spongiformna encefalopatija)
                           
                           
                              
                                 Bovidae, Cervidae, Felidae i Mustelidae
                              
                           
                        
                              Bedrenica
                           
                           
                              
                                 Bovidae, Camelidae, Cervidae, Elephantidae, Equidae i Hippopotamidae
                              
                           
                        
                              Bjesnoća
                           
                           
                              
                                 Carnivora i chiroptera“
                           
                        
            
         
               2.
            
            
               Prilog C Direktivi 92/65/EEZ se zamjenjuje sljedećim:
               
                  „PRILOG C
                  UVJETI ZA ODOBRAVANJE TIJELA, INSTITUTA ILI CENTARA
                  
                              1.
                           
                           
                              Za dobivanje službenog odobrenja na temelju članka 13. stavka 2. ove Direktive, tijelo, institut ili centar definiran člankom 2. stavkom 1. točkom (c) mora:
                              
                                          (a)
                                       
                                       
                                          biti jasno ograđeno i odvojeno od svoje okoline ili držati životinje zatvorene i smještene tako da ne predstavljaju zdravstveni rizik poljoprivrednim gospodarstvima čiji bi zdravstveni status mogli ugroziti;
                                       
                                    
                                          (b)
                                       
                                       
                                          imati adekvatna sredstva za hvatanje, zatvaranje i izolaciju životinja te imati na raspolaganju adekvatne karantenske prostore kao i odobrene postupke za životinje koje dolaze iz neodobrenih izvora;
                                       
                                    
                                          (c)
                                       
                                       
                                          biti slobodno od bolesti navedenih u Prilogu A kao i bolesti navedenih u Prilogu B ako predmetna država provodi program na temelju članka 14. Da bi tijelo, institut ili centar bili proglašeni slobodnim od tih bolesti nadležno tijelo procjenjuje evidencije zdravstvenog stanja životinja koje se vode najmanje za prethodne tri godine i rezultate kliničkih i laboratorijskih ispitivanja izvršenih na životinjama u tijelu, institutu ili centru. Međutim, odstupajući od ovog zahtjeva nove se ustanove odobravaju ako životinje od kojih se vrši prikupljanje potiču iz odobrenih ustanova;
                                       
                                    
                                          (d)
                                       
                                       
                                          voditi ažurne evidencije koje pokazuju:
                                          
                                                      i.
                                                   
                                                   
                                                      broj i identitet (dob, spol, vrstu i individualnu identifikaciju gdje se provodi) životinja svih vrsta koje se nalaze u ustanovi;
                                                   
                                                
                                                      ii.
                                                   
                                                   
                                                      broj i identitet (dob, spol, vrstu i individualnu identifikaciju gdje se provodi) životinja koje pristižu u ustanovu ili izlaze iz nje, zajedno s podacima o njihovom podrijetlu ili odredištu, prijevozu iz ili u objekt te zdravstvenom stanju životinje;
                                                   
                                                
                                                      iii.
                                                   
                                                   
                                                      rezultate pretraga krvi ili bilo kojih drugih dijagnostičkih postupaka;
                                                   
                                                
                                                      iv.
                                                   
                                                   
                                                      slučajeve bolesti te prema potrebi provedeno liječenje;
                                                   
                                                
                                                      v.
                                                   
                                                   
                                                      rezultate ispitivanja post-mortem životinja koje su uginule u ustanovi, uključujući i mrtvorođene životinje;
                                                   
                                                
                                                      vi.
                                                   
                                                   
                                                      zapažanja tijekom svakog razdoblja izolacije ili karantene;
                                                   
                                                
                                    
                                          (e)
                                       
                                       
                                          imati dogovor s nadležnim laboratorijem za provođenje post-mortem ispitivanja ili imati takve ili još prikladnije prostore gdje se ta ispitivanja mogu provoditi od strane stručne osobe ovlaštene od odobrenog veterinara;
                                       
                                    
                                          (f)
                                       
                                       
                                          imati odgovarajuće dogovore ili prostore na licu mjesta za primjereno uklanjanje tijela životinja koje uginu od bolesti ili se eutanaziraju;
                                       
                                    
                                          (g)
                                       
                                       
                                          osigurati ugovorom ili drugim pravnim sredstvima usluge veterinara odobrenog od i pod kontrolom nadležnog tijela koje:
                                          
                                                      i.
                                                   
                                                   
                                                      ispunjava zahtjeve iz članka 14. stavka 3. (B) Direktive 64/432/EEZ mutatis mutandis;
                                                   
                                                
                                                      ii.
                                                   
                                                   
                                                      osigurava da nadležno tijelo predmetne države odobri, a da tijelo, institut ili centar provodi odgovarajuće mjere nadziranja bolesti kao i mjere kontrole u vezi situacije s bolestima u toj državi. Te mjere uključuju:
                                                      
                                                                  —
                                                               
                                                               
                                                                  godišnji plan mjera praćenja koji uključuje odgovarajuću zoonošku kontrolu životinja,
                                                               
                                                            
                                                                  —
                                                               
                                                               
                                                                  kliničko, laboratorijsko i post-mortem ispitivanje životinja za koje se sumnja da su zaražene prenosivim bolestima,
                                                               
                                                            
                                                                  —
                                                               
                                                               
                                                                  cijepljenje prijemljivih životinja protiv infektivnih bolesti prema potrebi i samo u skladu sa zakonodavstvom Zajednice;
                                                               
                                                            
                                                
                                                      iii.
                                                   
                                                   
                                                      osigurava da se sva sumnjiva uginuća ili prisutnost bilo kojeg drugog simptoma koji nagovješćuje da su životinje zaražene jednom ili više bolesti iz priloga A i B prijave bez odgađanja nadležnom tijelu, ako o toj bolesti treba izvještavati u predmetnoj državi članici;
                                                   
                                                
                                                      iv.
                                                   
                                                   
                                                      osigurava da životinje koje pristižu budu u izolaciji koliko je potrebno te u skladu sa zahtjevima ove Direktive te uputama nadležnog tijela ako su iste izdane;
                                                   
                                                
                                                      v.
                                                   
                                                   
                                                      odgovara za svakodnevno udovoljavanje zahtjevima za zdravljem životinja iz ove Direktive te zakonodavstvu Zajednice o dobrobiti životinja tijekom prijevoza te o uklanjanju životinjskog otpada;
                                                   
                                                
                                    
                                          (h)
                                       
                                       
                                          ako drži životinje namijenjene laboratorijima za provođenje ispitivanja, u skladu s odredbama članka 5. Direktive 86/609/EEZ.
                                       
                                    
                        
                              2.
                           
                           
                              Odobrenje se zadržava ako se udovoljava sljedećim zahtjevima:
                              
                                          (a)
                                       
                                       
                                          prostor je pod nadzorom službenog veterinara ovlaštenog od strane nadležnog tijela koji:
                                          
                                                      i.
                                                   
                                                   
                                                      barem jednom godišnje obilazi prostore tijela, instituta ili centra;
                                                   
                                                
                                                      ii.
                                                   
                                                   
                                                      vrši reviziju aktivnosti odobrenog veterinara i primjenu godišnjeg plana za praćenje bolesti;
                                                   
                                                
                                                      iii.
                                                   
                                                   
                                                      osigurava da se udovoljava odredbama ove Direktive;
                                                   
                                                
                                    
                                          (b)
                                       
                                       
                                          u objekt dolaze samo životinje iz drugog odobrenog tijela, instituta ili centra u skladu s odredbama ove Direktive;
                                       
                                    
                                          (c)
                                       
                                       
                                          službeni veterinar provjerava:
                                          
                                                      —
                                                   
                                                   
                                                      je li udovoljeno odredbama ove Direktive,
                                                   
                                                
                                                      —
                                                   
                                                   
                                                      jesu li rezultati kliničkih, post-mortem i laboratorijskih ispitivanja životinja pokazali pojavu bolesti iz priloga A i B;
                                                   
                                                
                                    
                                          (d)
                                       
                                       
                                          nakon dobivanja odobrenja, tijelo, institut ili centar vode evidencije iz točke 1. (d) najmanje 10 godina.
                                       
                                    
                        
                              3.
                           
                           
                              Odstupajući od članka 5. stavka 1. ove Direktive i točke 2. (b) ovog Priloga, životinje, uključujući majmune (simiae i prosimiae) koje podrijetlom nisu iz odobrenog tijela, instituta ili centra mogu se uvesti u odobreno tijelo, institut ili centar pod uvjetom da prođu karantenu pod službenom kontrolom i u skladu s uputama nadležnog tijela prije nego se dodaju zbirci.
                              Za majmune (simiae i prosimiae) vrijede zahtjevi za karantenu utvrđeni OIE Međunarodnim kodeksom o zdravlju (poglavlje 2.10.1. i Dodatak 3.5.1.).
                              Za ostale životinje koje prolaze kroz karantenu u skladu s točkom 2. (b) ovog Priloga, razdoblje karantene mora biti najmanje 30 dana s obzirom na bolesti navedene u Prilogu A.
                           
                        
                              4.
                           
                           
                              Životinje napuštaju odobreno tijelo, institut ili centar samo ako im je odredište neko drugo odobreno tijelo, institut ili centar u toj ili nekoj drugoj državi članici; međutim, ako im odredište nije neko drugo odobreno tijelo, institut ili centar tada se one otpremaju u skladu sa zahtjevima nadležnog tijela kojima se sprečava rizik od mogućeg širenja bolesti.
                           
                        
                              5.
                           
                           
                              Ako država članica uživa dodatna jamstva na temelju zakonodavstva Zajednice, ona može zatražiti primjerene dodatne zahtjeve i certificiranja kako bi se prijemljive vrste uvele u odobreno tijelo, institut ili centar.
                           
                        
                              6.
                           
                           
                              Postupci za djelomično ili kompletno suspendiranje, povlačenje ili ponovno davanje odobrenja su sljedeći:
                              
                                          (a)
                                       
                                       
                                          odobrenje se suspendira ili povlači ako nadležno tijelo utvrdi da nisu ispunjeni zahtjevi iz točke 2. ili da je došlo do promjene korištenja koje više nije obuhvaćeno člankom 2. ove Direktive;
                                       
                                    
                                          (b)
                                       
                                       
                                          nadležno tijelo suspendira odobrenje tijelu, institutu ili centru u slučaju prijave o sumnji na pojavu jedne od bolesti iz priloga A ili B i to sve dok se ta sumnja i službeno ne otkloni. Ovisno o bolesti te riziku za prijenos iste, suspenzija se može odnositi na ustanovu kao cjelinu ili samo na određene kategorije životinja prijemljive na navedenu bolest. Nadležno tijelo osigurava da se poduzmu potrebne mjere za potvrdu ili isključenje sumnje te za izbjegavanje širenja bolesti, u skladu s zakonodavstvom Zajednice o mjerama koje treba poduzeti protiv navedene bolesti i o trgovini životinjama;
                                       
                                    
                                          (c)
                                       
                                       
                                          ako se potvrdi sumnja da se pojavila bolest, tijelo institut ili centar se ponovno odobravaju tek kad se nakon iskorjenjivanja bolesti i izvora zaraze na svom prostoru, uključujući adekvatno čišćenje i dezinfekciju, ponovno ispune uvjeti iz točke 1. ovog Priloga, s izuzetkom točke 1. (c);
                                       
                                    
                                          (d)
                                       
                                       
                                          nadležno tijelo obavješćuje Komisiju o obustavi, povlačenju ili ponovnom davanju odobrenja tijelu, institutu ili centru.“
                                       
                                    
                        
            
         
               3.
            
            
               Prilog E Direktivi 92/65/EEZ se zamjenjuje sljedećim:
               
                  „PRILOG E
                  
                     Dio 1.
                  
                  
                     
                  
                     
                  
                     Dio 2.
                  
                  
                     
                  
                     
                  
                     Dio 3.
                  
                  
                     “